text: Peter Gæmelke stopper straks 
  07 oktober 2010 kl. 10.07
  Den tidligere præsident for Landbrugsraadet Peter Gæmelke stopper med øjeblikkelig virkning i Sydbanks bestyrelse. Det oplyser banken i en kortfattet meddelelse til Københavns Fondsbørs.
  I en pressemeddelelsen begrunder Gæmelke beslutningen med, at finanskrisen, finansielle tab og negative landbrugsresultater betyder, at han ikke længere kan leve op til kravene om både at være i bestyrelsen og samtidig være kunde i banken.
  Peter Gæmelke afviser, at det er fordi hans virksomhed er truet af konkurs.
  
  Vil undgå personspørgsmål 
   Han påpeger, at der er en paragraf 78-regel med særlig fokus på folk i bankernes bestyrelsen. De skal have en stærk økonomisk kvalitet:
  - Og jeg ønsker ikke, at der skal stilles spørgsmålstegn ved min person i den sammenhæng, siger han.
  